text: 99-етажен небостъргач в Индонезия ще сбира вятърна енергия | GoBio
  99-етажен небостъргач в Индонезия ще сбира вятърна енергия
  Замислен като част от новата централа на Pertamina – индонезийската държавна петролна и газова компания – небостъргачът символизира новоприетия модел на компанията за устойчиво развитие. Сградата ще приюти 20 000 служители. Тя ще има зала за сценични изкуства и изложбен павилион, джамия ,както и централна енергийна система, която ще е в сърцето на постройката. Покрита алея, чиито покрив ще е със соларни панели, ще свързва различните пространства в целия кампус.
  Отвор върху закръглената "корона" на Pertamina ще съдържа "вятърна фуния", която да впрегне и канализира силните ветрове с цел превръащнето им в енергия. SOM са предвидили извития профил на небостъргач неслучайно – за минимизиране на слънчевата топлина. Добавили са и екстериорни слънчеви сенници, които увеличават използването на естествената дневна светлина, без затопляне на сградата.
  Когато бъде завършена през 2020 г., сградата ще генерира 25 процента от енергията, която й е необходима, от възобновяеми източници.